ŚLĄSKIE PORANKI U KAŚKI I HANKI – klōski z zołzōm

W moju zakōńczyły sie nasze warsztaty prowadzōne wroz z Zespołym Folklorystycznym „Bojszowianie”. To był richtig gorki moj. Niy dość, że klara świyciła nom bez ôkna, to jeszcze my stoły przi piecu i warzyły. Na pewno sie zastanowiocie, co my to pichciły. A no uczyły my szkolorzów robić ślōnskie klōski, czy inaczyj gumiklyjzy. Toż trza było uwarzyć kartofle, to roz. A potym jak już bajtle nakulały klōsek, to trza je było uwarzyć. A byście widzieli jak ôni te klōski jedli, jak mlaskali. Zdało sie, że musiałyby my robić jeszcze drugi gornek kartofli. Jedli nawet ci, kierzy sie zarzekali, że nie chcōm. Jak my te kloski robili, to my se rozprowiali ô tym, co jeszcze wchodzi w skład ślōnskiego ôbiadu.

Na zakonczyni warsztatów szkolorze dostały dyplōmy z tytułym : PRAWDZIWEGO ŚLŌNZOKA.

Dziynkujymy wszystkim piyrwszokōm i ich rechtorkōm za przychodzynie na warsztaty i chcielibymy cobyście se czasem na lekcji pogodali po ślōnsku. Trzimejcie sie zdrowo i życzy wesołych wakacji.